Source: https://euipo.europa.eu/ohimportal/mt/esearch-case-law-performing-an-advanced-search
Timestamp: 2020-08-03 09:43:07+00:00
Document Index: 1649009

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

'Tiftix avvanzat' jippermettilek tagħmel tiftix dettaljat bl-użu ta' ammont enormi ta' kriterji ta' tiftix. Tiftix avvanzat jista' jiġi adattat biex tfittex fost affarijiet oħra, kliem speċifiku, frażijiet li fihom sensiela ta' kliem jew karattri speċifiċi u normi legali.
L-opzjoni ta' tiftix avvanzat tippermettilek tfittex dokumenti fi kwalunkwe waħda mill-erba' tabs: Deċiżjonijiet dwar trade marks, Deċiżjonijiet dwar disinji, sentenzi tal-Qorti Nazzjonali jew Deċiżjonijiet preliminari. Innota li sentenzi tal-Qorti Nazzjonali jinsabu biss fit-tielet tab, filwaqt li t-tabs l-oħra fihom informazzjoni dwar l-Uffiċċju tal-Proprjetà Intellettwali tal-Unjoni Ewropea (EUIPO), il-Qorti Ġenerali u l-Qorti tal-Ġustizzja.
Tab tad-deċiżjonijiet dwar trade marks
F'din it-tab tista' inti tapplika filtri taħt l-intestaturi li ġejjin:
Informazzjoni dwar deċiżjoni
Sidien u rappreżentanti
Qorti Ġenerali/Qorti tal-Ġustizzja
Kull waħda minn dawn is-sezzjonijiet tista' tespandi biex turi aktar kriterji ta' tiftix billi tikklikkja fuq il-vleġġa ppuntata 'l isfel . Biex taħbi sezzjoni, ikklikkja fuq il-vleġġa ppuntata 'l fuq .
Tab tad-deċiżjonijiet dwar disinji
F'din it-tab inti tista' tapplika filtri taħt l-intestaturi li ġejjin:
Informazzjoni dwar applikazzjoni
Tabs tas-sentenzi tal-Qorti Nazzjonali u Deċiżjonijiet preliminari
L-oqsma kollha ta' tiftix huma attivi b'mod awtomatiku f'dawn iż-żewġ tabs. Oqsma ta' tiftix speċifiċi jistgħu jiżdiedu ħafna drabi, fejn jippermettulek, pereżempju, iżżid kliem ewlieni addizzjonali għall-istess tiftix.
Kriterji għal tiftix avvanzat
L-opzjoni ta' tiftix avvanzat tippermettilek tagħmel tiftix dettaljat għal deċiżjonijiet u sentenzi relatati mal-IP fil-bażi ta' data tal-EUIPO.
Il-kriterji ta' tiftix b'mod awtomatiku għat-tiftix avvanzat jidhru fuq in-naħa tal-lemin tal-eSearch Case Law. Kriterji ta' tiftix addizzjonali huma elenkati fuq in-naħa tax-xellug.
Kif iżżid kriterji ta' tiftix
Ikklikkja fuq il-kriterji ta' tiftix differenti fuq il-menù tan-naħa tax-xellug biex iżżidhom mat-tiftix tiegħek. Il-qasam tat-test korrispondenti jidher minnufih.
Kif tneħħi kriterji ta' tiftix
Biex tneħħi kriterji ta' tiftix mil-lista, ikklikkja fuq l-icon tat-tħassir 'X' fuq in-naħa tal-lemin tal-opzjoni li trid tneħħi.
Biex tneħħi d-data mdaħħla f'qasam/fl-oqsma kollha u tirrisettja l-operaturi ta' tiftix kondizzjonali għall-issettjar awtomatiku tagħhom, ikklikkja fuq 'Neħħi' fil-qiegħ tat-tabella.
Biex tirrisettja għall-kriterji ta' tiftix awtomatiku, ikklikkja fuq 'Irrisettja b'mod awtomatiku' fil-qiegħ tat-tabella.
Operaturi ta' tiftix kondizzjonali
Operaturi ta' tiftix kondizzjonali (u, jew, mhux) jippermettulek tirfina t-tiftix tul diversi kriterji ta' tiftix. Dawn huma organizzati f'menùs li jittniżżlu fuq ix-xellug tal-oqsma ta' kriterji ta' tiftix. Japplikaw ir-regoli li ġejjin:
u – tintuża biex jiġu inklużi termini addizzjonali f'tiftix;
jew – tintuża biex jiġu pprovduti termini alternattivi f'tiftix;
mhux – tintuża biex jiġu esklużi termini speċifiċi f'tiftix.
Operaturi ta' tiftix kondizzjonali jaffettwaw biss il-kriterji ta' tiftix elenkati fuq l-istess linja.
Opzjonijiet dwar tiftix ta' test
Il-kriterji ta' tiftix ta' test jużaw il-konvenzjonijiet li ġejjin:
'Test' huwa definit bħala kwalunkwe karattru alfanumeriku. Kwalunkwe karattru jista' jiġi ttajpjat fil-qasam tat-test, iżda l-asterisk (*), il-punt interrogattiv (?), il-hyphen (-) u l-virgoletti doppji (" ") huma karattri 'ġeneriċi' speċjali b'funzjonijiet speċifiċi. Għal aktar informazzjoni dwarhom, ara s-sezzjoni hawn taħt dwar karattri ġeneriċi.
Il-qasam tat-test mhuwiex sensittiv għat-tipa: pereżempju, jekk tittajpja 'coke' ser ikollok l-istess riżultati daqslikieku ttajpjajt 'Coke'.
Is-sistema ta' tiftix mhijiex sensittiva għal karattri speċjali: pereżempju, jekk tittajpja 'Müller' ser ikollok l-istess riżultati daqslikieku ttajpjajt 'Muller'.
Il- karattri 'ġeneriċi' (*) jew (?) jistgħu jintużaw kullimkien f'terminu ta' riċerka fejn karattru wieħed jew aktar mhumiex magħrufa.
Karattri ġeneriċi
Karattru 'ġeneriku' jista' jintuża biex tagħmel funzjonijiet speċjali fit-tiftix.
Jista' jiddaħħal aktar minn punt interrogattiv wieħed f'terminu ta' riċerka.
L-asterisk tista' tintuża flimkien ma' punt interrogattiv f'terminu ta' riċerka.
Pereżempju, meta tittajpja 'admis*' se jkun hemm riżultati li fihom il-kliem ammissjoni, ammissibbli u ammissibbiltà.
Jekk tpoġġi kelma jew frazi bejn virgoletti doppji tkun qed tillimita t-tiftix għar-riżultati biss li jkun fihom dik il-frażi eżatta.
Pereżempju, meta tittajpja "traduzzjoni ta' evidenza" din tirritorna biss dokumenti li fihom il-formulazzjoni 'traduzzjoni ta' evidenza', u ma tirritornax dokumenti li fihom 'traduzzjonijiet ta' evidenza' jew dokumenti bil-kelma 'traduzzjoni' iżda mhux segwita minnufih bi 'ta' evidenza'.
Rekwiżiti tas-sistema u sigurtà